બરાબર એક વર્ષ બાદ અમદાવાદ જિલ્લાના યુવાન ડી.સી.પી. નિર્લિપ્ત રાયના ધ્યાને આવ્યું કે તેમના તાબાના પોલીસ સ્ટેશનોમાં અનેક હત્યા કેસ વણઉકેલ્યા પડ્યા છે અને મોટાભાગના કેસની તપાસ પણ પોલીસે કાગળો પુરતી સીમિત કરી દીધી છે. રાજ્યના અન્ય આઈપીએસ જેટલો બહોળો અનુભવ ન હોવા છતાં નિર્લિપ્ત રાયે જિલ્લાના તમામ ‘અનડિટેક્ટ' મર્ડર કેસની ફેર તપાસનો આદેશ આપ્યો. તમામ હત્યા કેસની યોગ્ય તપાસ થાય માટે તેમણે સિલેક્ટેડ PI અને PSIની એક ટીમ બનાવી. અન ડિટેક્ટ મર્ડર કેસના ઈન્વેસ્ટિગેશન માટે બનાવેલી ટીમને સ્પેસિયલ એસ.આઈ.ટી.નું નામ અપાયું અને આ જિલ્લાના તમામ પોલીસ સ્ટેશનમાંથી અત્યાર સુધી અનડિટેક્ટ હોય તેવા તમામ હત્યા કેસની વિગતો મંગાવી.